कथूरा में रात को नहीं जलतीं टावर लाइटें
कथूरागांव में लगाई गई टावर लाइटें खराब हो चुकी हैं। लाइटें जलने से गांव की मुख्य गलियों में अंधेरा रहता है, जिससे ग्रामीणों को असुविधा हो रही है। ग्रामीणों ने प्रशासन से टावर एवं स्ट्रीट लाइटों की मरम्मत करवाने की मांग की।
ग्रामीण मुकेश नरवाल, बलजीत, सुरेंद्र, जोगेंद्र, कृष्ण, ईश्वर, काला, संदीप का कहना है कि गांव के मुख्य चौराहों पर रोशनी के लिए टावर लाइटें लगाई गई हैं। लाइटें करीब एक वर्ष पूर्व लगाई गई थी। रखरखाव के अभाव में 11 टावर लाइटों में से करीब दस लाइटें खराब हो चुकी हैं। गांव में अब केवल एक ही लाइट जलती है। इसके अतिरिक्त गांव में खंभों पर लगी अन्य स्ट्रीट लाइटें भी खराब हो चुकी हैं। रात को लाइटें नहीं जलने से गांव के मुख्य चौराहों पर अंधकार छाया रहता है। ग्रामीणों का कहना है कि गांव की अधिकांश गलियों में कीचड़ भरा रहता है। ऐसे में रात को अंधकार और कीचड़ के कारण लोगों का कही भी आना जाना दूभर हो गया है। ग्रामीणों का कहना है कि रात के समय गलियों में अंधकार के कारण गांव में असामाजिक तत्व गलियों में घूमते रहते हैं। ऐसे में ग्रामीणों को चोरी की घटना होने का डर लगा रहता है। रात को गलियों में अंधकार के कारण सबसे अधिक परेशानी महिलाओं को होती है। ऐसे में महिलाओं ने शाम के समय घरों से निकला बंद कर दिया है। ग्रामीणों का कहना है कि कई बार पंचायत अधिकारियों से लाइटों की मरम्मत करवाने की मांग की, लेकिन समस्या का समाधान नहीं हुआ।
^ पंचायत चुनाव के चलते गांव में आचार संहिता लगी हुई है। जिसके चलते नया काम नहीं हो सकता। यदि टावर लाइटें खराब हैं तो उसे ठीक कराया जाएगा।\\\'\\\' खजानसिंह, कार्यकारी बीडीपीओ, कथूरा।
गोहाना . कथूरागांव में टावर लाइटें नहीं जलने पर रोष व्यक्त करते हुए ग्रामीण।
hin_Deva hin_Deva hin_Deva hin_Deva hin_Deva